Agt sterf in twee N4-ongelukke | Maroela Media
Die ongeluk buite Nelspruit. Foto: Netcare 911
Vyf mense is Dinsdagaand dood in 'n botsing naby die Ngodwana-gebied buite Nelspruit in Mpumalanga. Volgens Nick Dollman, woordvoerder van Netcare 911, het 'n minibustaxi en vragmotor gebots voor albei voertuie omgeslaan het.
"Vyf mense was reeds dood voor paramedici op die toneel aangekom het. Vier mense het matige beserings opgedoen terwyl drie mense geringe beserings opgedoen het." Die oorledenes en beseerdes was almal insittendes van die taxi. Verskeie van die oorledenes en beseerdes was in die wrak vasgekeer en moes met meganiese toerusting verwyder word.
Volgens Dollman is die insittendes van die vragmotor nie beseer nie. Die presiese oorsaak van die ongeluk word ondersoek.
Die ongeluk buite Brits. Foto: ER24
Intussen is drie mans Woensdagoggend dood en minstens 12 mense beseer toe 'n minibustaxi op die N4 buite Brits in Noordwes omgeslaan het.
Russel Meiring, woordvoerder van ER24, het gesê die taxi het op sy sykant in die middel van die pad gelê. Volgens Meiring is talle mense uit die taxi geslinger. Die drie mans se liggame is 'n ent van die taxi af aangetref en hulle is op die toneel dood verklaar.
Volgens Meiring is die beseerdes op die toneel behandel voor hulle na nabygeleë hospitale vervoer is vir verdere mediese behandeling.
Elke ongeluk waarvan mens lees die laaste ruk, is 'n taxi of trok betrokke.
Ek het al eerder kommentaar gelewer oorlaat die kop aan kop ongelukke ontzettend toe neem en veral waar trokke en minitaxis betref! Vir my spel dit duidelik dat DIÉ voertuie 'n ontsettende gevaar op ons paaie is in elke provinsie! Dus of die drywers is nie bekwaam of die voertuie nie padwaardig as bestuurders nie bekwaam is behoort hulle nie agter 'n stuurwiel te wees in die eerste plek! Ontrek alle trokke en minitaxis of beperk hulle tot sekere tye en verhoog polisiesiering!
Wanneer luister owehede? baie taxi's onpadwaardig…gaan todts op Hendrik Potgieter..Nic Diedericks…Main en Ontdekkers regdeur tot R28 Wesrand
Taylor Rd ingesluit…veral tussen 5 en 6 soggens…geen ligte….loop skeef…stop nie by rooiligte en mazk U DRAAIE..wees sigbaar op elke pad